CELEX: 22010D0092
Language: et
Date: 2010-07-02 00:00:00
Title: EMP Ühiskomitee otsus nr 92/2010, 2. juuli 2010 , millega muudetakse EMP lepingu XVIII lisa (töötervishoid ja tööohutus, tööõigus ning naiste ja meeste võrdne kohtlemine) ja protokolli 37

21.10.2010   
            
            
               ET
            
            
               Euroopa Liidu Teataja
            
            
               L 277/46
            
         EMP ÜHISKOMITEE OTSUS
   nr 92/2010,
   2. juuli 2010,
   millega muudetakse EMP lepingu XVIII lisa (töötervishoid ja tööohutus, tööõigus ning naiste ja meeste võrdne kohtlemine) ja protokolli 37
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artikleid 98 ja 101,
   ning arvestades järgmist:
   
               (1)
            
            
               Lepingu XVIII lisa on muudetud EMP Ühiskomitee 30. aprilli 2010. aasta otsusega nr 54/2010 (1).
            
         
               (2)
            
            
               Lepingu protokolli 37 on muudetud EMP Ühiskomitee 4. detsembri 2009. aasta otsusega nr 159/2009 (2).
            
         
               (3)
            
            
               Lepingusse tuleb inkorporeerida komisjoni 19. detsembri 2008. aasta otsus 2009/17/EÜ, millega luuakse töötajate lähetamise eksperdikomitee (3).
            
         
               (4)
            
            
               Lepingu heaks toimimiseks tuleb muuta lepingu protokolli nr 37, et hõlmata otsusega 2009/17/EÜ loodud töötajate lähetamise eksperdikomitee, ning XVIII lisa, et sätestada selle komiteega liitumise kord,
            
         ON TEINUD JÄRGMISE OTSUSE:
   Artikkel 1
   Lepingu XVIII lisa punkti 30 (Euroopa Parlamendi ja nõukogu direktiiv 96/71/EÜ) järele lisatakse järgmine punkt:
   
               „30a.
            
            
               
                  32009 D 0017: komisjoni otsus 2009/17/EÜ, 19. detsember 2008, millega luuakse töötajate lähetamise eksperdikomitee (ELT L 8, 13.1.2009, lk 26).
               EFTA riikide ühinemise üksikasjalik kord vastavalt lepingu artiklile 101:
               iga EFTA riik võib kooskõlas komisjoni otsuse 2009/17/EÜ artikliga 3 määrata kaks isikut, kes osalevad töötajate lähetamise eksperdikomitee koosolekutel vaatlejatena.”
            
         Artikkel 2
   Lepingu protokollile nr 37 (mis sisaldab artikliga 101 ette nähtud loetelu) lisatakse järgmine punkt:
   
               „33.
            
            
               Töötajate lähetamise eksperdikomitee (komisjoni otsus 2009/17/EÜ).”
            
         Artikkel 3
   Otsuse 2009/17/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 4
   Käesolev otsus jõustub 3. juulil 2010, tingimusel et EMP Ühiskomiteele on esitatud kõik lepingu artikli 103 lõike 1 kohased teated (4).
   Artikkel 5
   Käesolev otsus avaldatakse Euroopa Liidu Teataja EMP osa EMP kaasandes.
   
      Brüssel, 2. juuli 2010
      
         
            EMP Ühiskomitee nimel
         
         
            eesistuja
         
         Stefán Haukur JÓHANNESSON
      
   
   
      (1)  ELT L 181, 15.7.2010, lk 22.
   
      (2)  ELT L 62, 11.3.2010, lk 65.
   
      (3)  ELT L 8, 13.1.2009, lk 26.
   
      (4)  Põhiseadusest tulenevaid nõudeid ei ole nimetatud.